TFG ออกหุ้นกู้ 600 ลบ. ดอกเบี้ย 4.5% ขายสถาบัน-รายใหญ่ 27-29 เม.ย.นี้
TFG ออกหุ้นกู้ 600 ลบ. ดอกเบี้ย 4.5% ขายสถาบัน-รายใหญ่ 27-29 เม.ย.นี้ ระดมทุนเป็นเงินทุนหมุนเวียน เผย "ทริส" ให้เรตติ้ง BBB- แนวโน้ม Stable
TFG ออกหุ้นกู้ 600 ลบ. ดอกเบี้ย 4.5% ขายสถาบัน-รายใหญ่ 27-29 เม.ย.นี้ ระดมทุนเป็นเงินทุนหมุนเวียน เผย "ทริส" ให้เรตติ้ง BBB- แนวโน้ม Stable
14 เม.ย. 2563

บริษัท ไทยฟู้ดส์ กรุ๊ป จำกัด (มหาชน) หรือ TFG ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าไม่เกิน 600 ล้านบาท อายุ 3 ปี ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 4.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 27-29 เม.ย.63 ผ่านผู้จัดการการจัดจำหน่ายหุ้นกู้ ได้แก่ บล.โกลเบล็ก บล.กรุงไทย ซีมิโก้ บล.โนมูระ พัฒนสิน และ บล.เคจีไอ (ประเทศไทย)
โดยบริษัทมีวัตถุประสงค์จะนำเงินที่ได้รับจากการเสนอขายหุ้นกู้ภายใต้โครงการในครั้งนี้เพื่อเป็นเงินทุนหมุนเวียนในการดำเนินงาน ชำระคืนหนี้และหุ้นกู้ที่ครบกำหนด รวมทั้งเพื่อใช้ในการดำเนินธุรกิจและรองรับการขยายธุรกิจของบริษัท ซึ่งคาดว่าจะนำเงินที่ได้จากการเสนอขายหุ้นกู้ครั้งนี้ทั้งจำนวนไปใช้ในการดำเนินการดังกล่าวภายใน ธ.ค.63
ทั้งนี้บริษัททริส เรทติ้ง จำกัด จัดอันดับความน่าเชื่อถือของผู้ออกหุ้นกู้ อยู่ที่ BBB- แนวโน้ม Stable เมื่อวันที่ 3 ก.ค. 63